പാര്ട്ടി നടപടി അടഞ്ഞ അധ്യായം ഇത് സമ്മേളന കാലമാണ്, പ്രവര്ത്തനത്തില് സജീവമാകുമെന്ന് ജി സുധാകരന് തനിക്കെതിരെ പാര്ട്ടിയെടുത്ത അച്ചടക്ക നടപടി അടഞ്ഞ അധ്യായമാണെന്നും അതിനെ കുറിച്ച് ഇനി ചര്ച്ച ചെയ്യേണ്ടതില്ലെന്നും ജി. സുധാകരന്. പാര്ട്ടി പ്രവര്ത്തനത്തില് സജീവമാകുമെന്നും അദ്ദേഹം പറഞ്ഞു.കഴിഞ്ഞ നിയമസഭ തെരഞ്ഞെടുപ്പില് അമ്ബലപ്പുഴ മണ്ഡലത്തിലെ തെരഞ്ഞെടുപ്പ് പ്രവര്ത്തനത്തിലെ വീഴ്ചക്ക് മുതിര്ന്ന നേതാവും മുന്മന്ത്രിയും സംസ്ഥാന സമിതിയംഗവുമായ ജി. സുധാകനെ സി.പി.എം പരസ്യമായി ശാസിച്ചിരുന്നു. ഇതിനെ കുറിച്ച് പ്രതികരിക്കുകയായിരുന്നു അദ്ദേഹം.ചര്ച്ച ചെയ്ത് തീരുമാനമെടുത്തതിന്റെ അടിസ്ഥാനത്തിലാണല്ലോ നടപടിയെന്നും ഇനി അതേ കുറിച്ച് വീണ്ടും ചര്ച്ച ചെയ്യേണ്ടതില്ലെന്നും അദ്ദേഹം പറഞ്ഞു. പാര്ട്ടി പ്രവര്ത്തനത്തില് സജീവമാകുമെന്നും ഇത് സമ്മേളന കാലമാണെന്നും അദ്ദേഹം പറഞ്ഞു. ആലപ്പുഴയിലെ സി.പി.എമ്മില് ഇപ്പോള് വലിയ പ്രശ്നങ്ങളൊന്നുമില്ലെന്നും അദ്ദേഹം പറഞ്ഞു.അമ്ബലപ്പുഴ മണ്ഡലത്തിലെ തെരഞ്ഞെടുപ്പ് പ്രവര്ത്തന വീഴ്ചയില് ജി. സുധാകരേന്റതുള്പ്പെടെ പങ്കന്വേഷിച്ച സംസ്ഥാന സെക്രേട്ടറിയറ്റംഗങ്ങളായ എളമരം കരീമും കെ.ജെ. തോമസും അടങ്ങിയ കമീഷന്റെ റിപ്പോര്ട്ടിെന്റ അടിസ്ഥാനത്തിലാണ് സംസ്ഥാന സമിതി സുധാകരനെതിരെ നടപടി എടുത്തത്. നിയമസഭ തെരഞ്ഞെടുപ്പിലെ സ്ഥാനാര്ഥി നിര്ണയ സന്ദര്ഭത്തിലും, തെരഞ്ഞെടുപ്പ് പ്രചാരണ സമയത്തും പാര്ട്ടി സംസ്ഥാന കമ്മിറ്റിയംഗത്തിന് യോജിച്ച വിധമല്ല ജി. സുധാകരന് പെരുമാറിയതെന്ന് സംസ്ഥാന കമ്മിറ്റി കണ്ടെത്തിയതായി സി.പി.എം പത്രക്കുറിപ്പില് വ്യക്തമാക്കിയിരുന്നു. ഇതിെന്റ പേരില് തെറ്റുതിരുത്തുന്നതിെന്റ ഭാഗമായി ജി. സുധാകരനെ പരസ്യമായി ശാസിക്കാന് സംസ്ഥാന കമ്മിറ്റി തീരുമാനിച്ചുവെന്നും അറിയിച്ചു.സി.പി.എമ്മിെന്റ അച്ചടക്ക നടപടികളില് മൂന്നാമത്തേതാണ് പരസ്യശാസന. താക്കീതും ശാസനയുമാണ് തൊട്ടുമുമ്ബുള്ള നടപടികള്. നേരത്തെ 2002ല് ആലപ്പുഴ ജില്ലയിലെ വിഭാഗീയതയുമായി ബന്ധപ്പെട്ട് ജി. സുധാകരനെ സംസ്ഥാന സമിതിയില്നിന്ന് ഒഴിവാക്കിയിരുന്നു. ജില്ല കമ്മിറ്റി പിരിച്ചുവിട്ട് ജില്ല സെക്രട്ടറിയുടെ ചുമതല അന്ന് എം.എ. ബേബിക്കാണ് സംസ്ഥാന നേതൃത്വം നല്കിയത്. 2005ല് മലപ്പുറം സമ്മേളനത്തിലാണ് സുധാകരനെ സംസ്ഥാന സമിതിയിലേക്ക് തിരികെ എടുത്തത്.അമ്ബലപ്പുഴയില് തെരഞ്ഞെടുപ്പ് പ്രവര്ത്തനത്തിന് സഹായകരമല്ലാത്ത നിലപാടാണ് സുധാകരെന്റ ഭാഗത്തുനിന്നുണ്ടായതെന്നായിരുന്ന പാര്ട്ടി കമീഷന്റെ കണ്ടെത്തല്. മണ്ഡലത്തില്നിന്ന് വിജയിച്ച എച്ച്. സലാമിെന്റ തെരഞ്ഞെടുപ്പ് പ്രവര്ത്തനത്തില് സഹകരിക്കുന്നില്ലെന്ന പ്രചാരണം ഉണ്ടായിട്ടും അതിനോട് മൗനംപാലിച്ചു. പ്രചാരണങ്ങള് ശരിവെക്കുന്ന തരത്തില് മൗനംപാലിെച്ചന്നും കമീഷന് കുറ്റപ്പെടുത്തി.